stanford-oval/wikipedia huggingface dataset:
אפקט הפרפר (סרט)

| --- | --- |

 בימוי:  אריק ברס, ג'. מקיי גראבר 
 הופק בידי:  כריס בנדר אנטוני רולן
 תסריט:  אריק ברס, ג'. מקיי גראבר 
 עריכה:  פטר אמנדסון 
 שחקנים ראשיים:  אשטון קוצ'ר איימי סמארט
 מוזיקה:  מייקל סובי 
 צילום:  מתיו פ' לאונטי 
 מדינה:  ארצות הברית 
 חברת הפקה:  BenderSpink, FilmEngine, Katalyst Films 
 חברה מפיצה:  ניו ליין סינמה
 שיטת הפצה:  וידאו על פי דרישה 
 הקרנת בכורה:  23 בינואר 2004
 משך הקרנה:  113 דקות
 שפת הסרט:  אנגלית 
 סוגה:  סרט מדע בדיוני, סרט דרמה, מותחן פשע, סרט פנטזיה, מותחן פסיכולוגי 
 תקציב:  13,000,000‏$
 הכנסות:  96,060,858‏$
 הכנסות באתר מוג'ו:   butterflyeffect
 סרט הבא:  אפקט הפרפר 2 
 אתר רשמי
 דף הסרט ב־IMDb
 
אפקט הפרפר (באנגלית: The Butterfly Effect) הוא דרמת מתח עם אלמנטים של מדע בדיוני משנת 2004. שמו של הסרט מתייחס לאפקט הפרפר, שהוא ביטוי מתחום תורת הכאוס ומתמקד, בהתאם, בשינויים המשמעותיים העשויים להתחולל במסלול חייהם של אנשים בעקבות שינוי מזערי בנקודות מפתח בהתפתחותם. בסרט מככבים אשטון קוצ'ר, איימי סמארט, אלדן הנסון, ויליאם לי סקוט ואריק סטולץ. לסרט יצאו שני המשכים: "אפקט הפרפר 2" ב-2006 ו"אפקט הפרפר 3: התגלות" ב-2009.
עלילה

אוון טרבורן (קוצ'ר) מגלה, כילד (שחקן: לוגאן לרמן), כי ברגעים מתוחים מסוימים הוא מאבד את זיכרונו ואינו יכול להיזכר באירועים שהתרחשו באותם רגעים. בעצת פסיכולוג, הוא מתחיל לתעד את אירועי יומו ביומן, וממשיך בכך משך שנים, עד שהתקפי אובדן הזיכרון נעלמים.
עם התבגרותו, במהלך לימודי פסיכולוגיה במכללה, הוא מחליט להתעמק בעברו ופוגש באהובת נעוריו, קיילי (איימי סמארט). טרבורן הבטיח בנעוריו לקיילי כי ישוב אליה אחרי שעבר להתגורר במקום אחר, אך לא עשה כן, והוא מגלה כי מצבה עגום. ידיד ילדותו האחר, לני (אלדן הנסון), חווה אף הוא טראומה ומסתגר בביתו.
זמן קצר אחרי מפגשו עם קיילי, מגלה טרבורן כי היא התאבדה וברוב יאושו הוא מתעמק בקריאה ביומניו ומגלה כי ביכולתו לשוב בזמן אל רגעי אובדן הזיכרון של ילדותו ו'לתקן' את המעוות. טרבורן עורך מספר מסעות כאלו אל העבר ומגלה שתיקון העבר אינו משימה פשוטה: בכל פעם בה הוא מנסה לתקן את מהלך העניינים עבור עצמו, עבור קיילי, עבור אחיה מר הנפש טומי (ויליאם לי סקוט) ועבור לני, הוא מגלה כי לפעולתו יש תוצאות בלתי צפויות, וכי נוכחותו בחיי הנפשות הפועלות גורמת נזק לו או להם.
סופו של הסרט, לפי הגרסה שהוצגה בבתי הקולנוע, הוא בהחלטתו של אוון להתנכר לקיילי, כך שהיא ואחיה יעדיפו לעבור להתגורר עם אמם, במקום להישאר לגור בסמוך, אצל אביה השתיין והמתעלל. בגרסה המצורפת ל-DVD מוצג סיום חלופי, שהוא הסיום המועדף על הבמאי, בו בוחר אוון לשנות את חייו כך שלא ייוולד כלל.
ראו גם

פרדוקס הסבא
אלסה בניטס

| --- | --- |
אין תמונה חופשית
 לידה:  8 בדצמבר 1977 (בת 46) ארמוסיו, המדינות המקסיקניות המאוחדות 
 שם לידה:  Elsa Benítez Yáñez 
 מדינה:  מקסיקו 
 בן או בת זוג:  רוני סייקלי (1999–2005) 
 פרופיל ב-IMDb
 
אלסה בניטס יאנייס (בספרדית: Elsa Benítez Yáñez; נולדה ב-10 באפריל 1977) היא דוגמנית ומנחת טלוויזיה מקסיקנית.
ביוגרפיה

בניטס נולדה בארמוסיו, היא ייצגה את מקסיקו בתחרות דוגמנית העל העולמית כשלינדה אוונג'ליסטה שימשה כמודל לחיקוי עבורה וב-1995 זכתה בתחרות דוגמנות בפוארטו ריקו, ב-1996 היא עברה להתגורר באירופה והופיעה על השער של ווג איטליה ולאחר מכן היא עברה להיות מיוצגת על ידי סוכנות עלית והופיעה על שערי מגזינים רבים וביניהם הרפרס בזאר, Elle ומארי קלייר, היא כיכבה חמש פעמים בגיליון בגדי הים של ספורטס אילוסטרייטד ומתוכם הופיעה פעמיים על שער הגיליון.
במהלך הקריירה של היא הופיעה בתצוגות אופנה רבות וביניהם של שאנל ומקס מארה, ב-1999 היא הופיעה בלוח שנה של חברת פירלי המציגה נשים לאורך העשורים השונים
בשנים 2012-2009 הנחתה את שלושת העונות הראשונות של תוכנית הריאליטי "הטופ מודל הבאה של מקסיקו". בין היתר, השתתפה בתצוגת האופנה של ויקטוריה'ס סיקרט.
אמיטה דירי

| --- | --- |
אין תמונה חופשית
 לידה:  6 ביולי 1966 (בת 58) ברייטון, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
אמיטה עמנואל דירי (באנגלית: Amita Emmanuelle Dhiri; נולדה ב-1968 בברייטון) היא שחקנית בריטית.
דירי נולדה בברייטון לאב הודי-אוגנדי ולאם צרפתייה. היא הופיעה לראשונה על מרקעי הטלוויזיה בתפקיד אורח בדרמת בתי החולים "חדר מיון" ב-1996, ובאותה שנה גם קיבלה את התפקיד המשמעותי הראשון שלה, כשהחלה לגלם את דמותה של עורכת הדין השאפתנית מילי נאסים בסדרת הדרמה "החיים האלה" של ה-BBC. בהמשך השתתפה גם בסדרות הטלוויזיה "The Last Train"‏ (1999) ו-"Being April"‏ (2002). מאז 2007 מגלמת דירי את דמותה של הקרימינולוגית גרייס דסארי בסדרת המשטרה "The Bill".
דירי נשואה ואם לשתי בנות.
אפריישקה

| --- | --- |

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת זאהון
 שטח:  13.57 קמ"ר
 אוכלוסייה:  ‏
  ‑ בכפר:  1,169 (1 בינואר 2020)
 קואורדינטות:  48°20′43″N 22°12′50″E﻿ / ﻿48.345277777778°N 22.213888888889°E﻿ / 48.345277777778; 22.213888888889 
 אזור זמן:  UTC +1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אפריישקה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אפריישקה  he tabBackground:;tabBorder:#aaa;defaultTab:0;
 
אפריישקה (בהונגרית: Eperjeske) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית אפריישקה קטנה עם השנים. כך, בשנת 1990 היו בכפר 1,249 תושבים ובשנת 2020 רק 1,169 תושבים.
הכפר ואזורו מיושבים לסירוגין מאז המאה ה-13.
יהודי אפריישקה

יהודים חיו באפריישקה במאה ה-18 ובמאה ה-19 ובכפר היה בית קברות יהודי. הכפר קיבל את שירותי הדת מקהילת מאנדוק ובשנת 1944 נרצחו יהודים רבים מהכפר בשואת יהודי הונגריה
| שנה | מספר היהודים בכפר | כלל האוכלוסייה |
| --- | --- | --- |
| 1840 | 54 |  |
| 1880 | 32 | 776 |
| 1910 | 51 |  |
| 1920 | 43 |  |
| 1930 | 8 |  |
| 1941 | 6 | 1,260 |
הערות שוליים

↑  נתוני הכפר באתר הלמ"ס ההונגרי
↑  בית הקברות היהודי באפריישקה
↑  תיעוד יהודי אפריישקה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת זאהון |
| --- | --- | --- |
| יישובים | זאהון • בנק • אפריישקה • גיירצ'קה • קומורו • מאנדוק • טיסבזדד • טיסמוגיורוש • טיססנטמארטון • טוז'ר • ז'ורק |  |
אלכסנדרה בלו

| --- | --- |

 לידה:  30 באוגוסט 1935 (בת 89) בוקרשט, ממלכת רומניה 
 שם לידה:  Alexandra Bagdasar 
 ענף מדעי:  מתמטיקה, תורת המידה, תורת ההסתברות, תורה ארגודית, אנליזה מתמטית 
 מקום לימודים:  אוניברסיטת בוקרשט  אוניברסיטת ייל 
 מנחה לדוקטורט:  Shizuo Kakutani 
 מוסדות:  אוניברסיטת נורת'ווסטרן  אוניברסיטת ייל  אוניברסיטת פנסילבניה 
 תלמידי דוקטורט:  Surjit Singh Khurana, Nadjib Bouzar, Mark Schwartz, Himanshu Pant, Virginia Louise Graham, Lawrence Stanley Evans, Ana Mantilla, Marjorie A. Moretz, Yenkun Huang 
 פרסים והוקרה:  עמית האגודה האמריקאית למתמטיקה (2017) 
 בן או בת זוג:  Cassius Ionescu-Tulcea (1956–1969)  אלברטו קלדרון (1989–1998)  סול בלו (1974–1985) 
 
אלכסנדרה בלו (באנגלית: Alexandra Bellow, לשעבר אלכסנדרה יונסקו טולצ'ה, נולדה ב-30 באוגוסט 1935) היא מתמטיקאית רומניה-אמריקאית מבוקרשט, פרופסורית וחוקרת באוניברסיטת נורת'ווסטרן של התורה הארגודית,
תורת ההסתברות בכלל ומרטינגל בפרט, וכן תורת ההרמה (Lifting). בלו קיבלה מספר פרסים על עבודתה, ביניהם פרס המבולט והרצאת אמי נתר.
ראשית חייה

אלכסנדרה בלו נולדה בבוקרשט, רומניה, ב-30 באוגוסט 1935. שני הוריה היו רופאים-אביה, דומיטרו בגדאסאר, ייסד את מרפאת הנוירוכירורגיה הראשונה ברומניה, ואמה, פלוריקה בגדאסאר, הייתה נוירופסיכיאטרית ילדים שכיהנה כשרת הבריאות בין 1946 ל-1948. אביה של בלו מת כשהייתה בת 10.
בלו למדה באוניברסיטת בוקרשט עד שנת 1957, כשקיבלה תואר שני במתמטיקה. במהלך הלימודים היא פגשה והתחתנה עם קסיוס יונסקו טולצ'ה, גם הוא מתמטיקאי. הם עברו לארצות הברית באותה שנה, ושם בלו החלה לימודי דוקטורט באוניברסיטת ייל. מנחה הדוקטורט שלה היה שיזואו קקוטני, שעסק גם הוא בתורה הארגודית אותה המשיכה חקרה בהמשך הקריירה האקדמית.
קריירה אקדמית

לאחר שסיימה את הדוקטורט שלה, עבדה כעמיתת מחקר באוניברסיטת ייל שנתיים, עד 1961. לאחר מכן עבדה כפרופסורית עוזרת באוניברסיטת פנסילבניה, 1962-1964, וכפרופסורית חברה באוניברסיטת אילינוי, 1964-1967. בין השנים 1967 ו-1996, בלו עבדה כפרופסורית למתמטיקה באוניברסיטת נורת'ווסטרן. אחר כך פרשה ונהייתה לפרופסורית אמריטוס.
מחקר מתמטי

בתחילת הקריירה שלה כחוקרת, ב-1963, בלו עבדה עם המתמטיקאי קסיוס יונסקו טולצ'ה על ערכי מרטינגלים (סוג של תהליכים סטוכסטיים) במרחב בנך. לאחר מחקר זה נערכו מחקרים רבים על מרטינגלים בעלי ערכים וקטוריים . בהמשך הרחיבה בלו את הרעיונות לכדי תאוריית Uniform amarts, במחקר ב-1977–1978.
לאחר מכן ב-1968 בלו עסקה בתורת ההרמה (Lifting), ובהשלכות שלה על תהליכים סטוכסטים (תהליך אקראי שהתפתחותו תלויה בגורמים מקריים). כשבלו ויונסקו טולצ'ה השתמשו בהרמה על תהליך סטוכסטי במחקר ב-1968, הם קיבלו תהליך "שניתן להפרדה", מה שמוכיח את התאוריה של ג'. ל. דוב (Doob) שקיים תהליך כזה.
בנוסף לכך בלו חקרה בנושא התורה הארגודית- ענף מתמטי החוקר מערכות דינמיות עם מידה בלתי משתנה, ובייחוד את ההתנהגות של מערכות אלה לאחר שהן עובדות זמן רב.
באחד ממחקריה, ב-1965, בלו הראתה שטרנספורמציות בלתי- סינגולריות במרחב הסתברותי רגיל, שהתגלו בעבר ונחשבו לנידחות, הן המקרה הנפוץ.
פרסים והוקרה

הרצאת אמי נתר 1991, סן פרנסיסקו, ארצות הברית
פרס החוקר המצטיין שרמן פירצ'יילד, המכון הטכנולוגי של קליפורניה 1980, סמסטר חורף. ניתן אחרי שעברה את סמסטר החורף במכון
פרס המבולט 1987
הכנס הבינלאומי לכבוד אלכסנדרה בלו, אוניברסיטת נורת'ווסטרן- נערך לכבודה כשיצאה לפנסיה, 23-26 באוקטובר 1997
ראו גם

תורת ההסתברות
תהליך סטוכסטי
מרחב בנך
מרטינגל
וקטור (מתמטיקה)
Ergodic Theory (באנגלית)
הערות שוליים

↑  ניקי קומוצוס, Alexandra Bellow Full-Length Interview, אתר אוניברסיטת נורת'ווסטרן, ‏מאי 2015
1 2 3  Alexandra Bellow- AWM, Association for Women In Mathematics, ‏1991
↑  Northwestern University Department of Mathematics Emeriti Faculty, אתר אוניברסיטת נורת'ווסטרן
↑  ALEXANDRA IONESCU TULCEA AND CASSIUS IONESCU TULCEA, ABSTRACT ERGODIC THEOREMS, AWM
↑  Alexandra Bellow, Uniform amarts: A class of asymptotic martingales for which strong almost sure convergence obtains, Springer-Verlag
↑  Ionescu Tulcea, A. & Ionescu Tulcea, C., Liftings for abstract valued functions and separable stochastic processes, Springer-Verlag
↑  Tulcea, A. Ionescu, On the Category of Certain Classes of Transformations in Ergodic Theory, Transactions of the American Mathematical Society
↑  Past Noether Lecturers, Association for Women in Mathematics
↑  Caltech Information for Students, ‏September 1979
↑  Caltech News, April 1980, ‏April 1980
↑  Laurenţiu Ungureanu, INTERVIU Alexandra Bellow, http://adevarul.ro/, ‏25 באוקטובר 2014
| --- | --- |
בקרת זהויות :  NLI: 987007605643205171  PLWABN: 9810595510605606  BnF: cb124310151 (data)  GND: 1070882496  ISNI: 0000 0001 0934 2822  LCCN: no88004547  MGP: 8598  NKC: skuk0003171  NTA: 094299781  SELIBR: 177219  SUDOC: 103604820  VIAF: 110188570   WorldCat (עם VIAF): 110188570
אלכסנדר דה בוארנה

| --- | --- |

גנרל אלכסנדר דה בוארנה
 לידה:  28 במאי 1760 פור-רואיאל, מרטיניק, ממלכת צרפת ממלכת צרפת
 נהרג:  23 ביולי 1794 (בגיל 34) פריז, הרפובליקה הצרפתית הראשונה צרפת
 מקום קבורה:  בית העלמין פיקפוס 
 מדינה:  צרפת 
 השכלה:  אוניברסיטת היידלברג 
 בן או בת זוג:  ז'וזפין דה בוארנה (1779–?)  אמליה צפירינה, נסיכת זאלם-קירבורג 
 צאצאים:  אז'ן דה בוארנה, הורטנס דה בוארנה 
 השתייכות:  ממלכת צרפת הצבא המלכותי הצרפתי    צבא המהפכה הצרפתי
 תקופת הפעילות:  1776–1793 (כ־17 שנים)
 דרגה:  גנרל של דיוויזיה
 תפקידים בשירות
 מפקד ארמיית הריין
 פעולות ומבצעים
 מלחמת העצמאות האמריקנית מלחמות המהפכה הצרפתית
 תפקידים אזרחיים
 חבר אספת המעמדות של 1789   נשיא האספה המכוננת הלאומית
 
גנרל אלכסנדר דה בוארנה (בצרפתית: Alexandre de Beauharnais;‏ 28 במאי 1760 - 23 ביולי 1794), היה גנרל צרפתי במהלך מלחמות המהפכה הצרפתית, אשר הוצא להורג בגיליוטינה בימי שלטון הטרור.
ביוגרפיה

אלכסנדר נולד ב-28 במאי 1760 בעיר פור-רואיאל, מרטיניק, שהשתייכה אז לממלכת צרפת. סבו וסבתו מצד האב היו קלוד דה בוארנה (1680–1738) ורנה ארדנו (1696–1744) נישאו בלה רושל בשנת 1713, ואביו פרנסואה דה בוארנה, מרקיז דה לה פרטה-בוהארנה (1714–1800) כיהן כמושל מרטיניק. אלכסנדר היה השלישי מבין שלושת הבנים שנולדו לאביו מאשתו הראשונה מארי אן הנרייט פרנסואז דה פיואר דה שאסטול (1722–1767) - הראשון מת בינקות, והשני היה פרנסואה השישי דה בוארנה. אביו נישא מחדש בשנת 1796 עם אז'ני דה טאשר דה לה פאז'רי (1739–1803).
בשנת 1776 התגייס אלכסנדר לצבא המלכותי הצרפתי, ומאוחר יותר לחם עמו במהלך מלחמת העצמאות האמריקנית. ב-13 בדצמבר 1779 התחתן אלכסנדר עם ז'וזפין טאשר דה לה פאז'ר, ממנה נולדו לו שני ילדים.
בשנת 1789 היה אלכסנדר חבר אספת המעמדות, מטעם מעמד האצולה, ובשנת 1791 הוא מונה לנשיא האספה המכוננת הלאומית. בשנת 1792 הוא מונה לגנרל, והשתתף במלחמות המהפכה הצרפתית. לאחר הכישלון במצור על מיינץ, הואשם אלכסנדר בהגנה גרועה על מיינץ. במרץ 1794 נעצר אלכסנדר בשל היותו ממעמד האריסטוקרטיה, וחודש לאחר מכן נעצרה גם אשתו. ב-23 ביולי 1794 הוצא אלכסנדר להורג בגיליוטינה יחד עם בן דודו אוגוסטין דה בוארנה, אולם אשתו שוחררה מאוחר יותר על ידי מקסימיליאן רובספייר. לאחר מותו התחתנה אשתו ז'וזפין עם נפוליאון בונפרטה, ובשנת 1804 הפכה יחד עמו לקיסרית צרפת.
באמצעות בנו אז'ן דה בוארנה, אלכסנדר הוא אב קדמון של מלכי בלגיה, דנמרק, שוודיה, נורווגיה ולוקסמבורג.
משפחתו

ב-13 בדצמבר 1779 התחתן אלכסנדר עם ז'וזפין טאשר דה לה פאז'ר, ממנה נולדו לו שני ילדים:
אז'ן דה בוארנה (1781–1824), התחתן עם אוגוסטה, נסיכת בוואריה
הורטנס דה בוארנה (1783–1837), התחתנה עם לואי בונפרטה - אמו של נפוליאון השלישי
אנטוניו פינייה

אנטוניו "טוני" פינייה מירנדה (בספרדית: Antonio "Toni" Pinilla Miranda, נולד ב-25 בפברואר 1971 בבדלונה שבספרד) הוא כדורגלן עבר ספרדי-קטלאני ששיחק בעיקר כחלוץ בשנות ה-90 של המאה ה-20 ובעשור הראשון של המאה ה-21. פינייה גדל במחלקת הנוער של ברצלונה ואת עיקר הקריירה שלו בילה בטנריפה ובז'ימנסטיק טרגונה. באולימפיאדת ברצלונה זכה עם הנבחרת הספרדית במדליית זהב.
קריירה > ראשית הדרך בברצלונה

פינייה נולד וגדל בבדלונה, עיר בקרבת ברצלונה, בירת קטלוניה. בצעירותו הצטרף למחלקת הנוער של ברצלונה, מהקבוצות הבכירות בכדורגל בספרד. ב-1988 החל לשחק בברצלונה אתלטיק, קבוצת המילואים של ברצלונה, ששיחקה אז בליגה השנייה. ב-1989 ירדה ברצלונה ב' לליגה השלישית, שם ביסס פינייה את מעמדו כשחקן הרכב קבוע והוא הרבה לכבוש שערים. ב-18 בפברואר 1990 ערך פינייה את הופעת הבכורה בקבוצה הבוגרת של המועדון, תחת שרביטו של המאמן ההולנדי יוהאן קרויף. פינייה נכנס כמחליף במחצית השנייה של משחק הלה ליגה בו ניצחה ברצלונה את ראיו ואיקאנו 4–1.
בעונת 1990/1991 סייע פינייה לברצלונה ב' לעלות בחזרה לליגה השנייה בכך שכבש 18 שערי ליגה. במקביל, קיבל הזדמנויות נוספות מקרויף בקבוצה הבוגרת, כולן כשחקן מחליף. ב-7 בנובמבר נכנס כמחליף בגומלין שמינית הגמר של גביע המחזיקות נגד פראם, כבש שער ועזר לקבוצתו לנצח 3 - 0 וכך להעפיל לרבע הגמר. ב-2 בפברואר נכנס כמחליף במשחק הליגה נגד ולנסיה כשברצלונה בפיגור 2–1, וכעבור דקות ספורות הבקיע שער שהשווה את התוצאה. בסיום העונה זכתה ברצלונה באליפות, ראשונה עבורה מזה שש שנים. כמו כן, ב-15 במאי, בגמר גביע המחזיקות נגד מנצ'סטר יונייטד, עלה פינייה כמחליף, אך הוא לא הצליח לעזור לקבוצתו להפוך את התוצאה, ומנצ'סטר יונייטד זכתה בתואר.
את עונת 1991/1992 החל פינייה בברצלונה ב', אך באוקטובר הושאל לשארית העונה למיורקה שהייתה אז בליגה הראשונה. בתחילה קיבל מספר דקות מצומצם, אך ב-8 במרץ 1992 נכנס כמחליף במשחק נגד קדיס והבקיע שער, ומאז פתח בכל משחקיה של הקבוצה. עד סוף העונה כבש שלושה שערים נוספים, שלא הצליחו למנוע את ירידתה של מיורקה לליגה השנייה. בעונת 1992/1993 הושאל פינייה פעם נוספת, הפעם לאלבסטה, אחת מהעולות החדשות לליגה הראשונה בספרד. במהלך העונה כבש פינייה שמונה שערי ליגה והוא עזר לקבוצה לשמור על מקומה בליגה. בנוסף, כבש ארבעה שערים בגביע המלך, שם הגיעה אלבסטה עד לשמינית הגמר.
קריירה > טנריפה

בקיץ 1993 שוחרר פינייה מברצלונה, והוא חתם בשורות טנריפה שמהאיים הקנריים. אף על פי שהבקיע את השער הראשון בהיסטוריית המועדון במסגרת אירופית, במשחק גביע אופ"א ב-15 בספטמבר נגד אוסר, הייתה תחילת הדרך של פינייה בקבוצתו החדשה לא יציבה. בשנתיים הראשונות בטנריפה נע מקומו בין ההרכב הפותח לספסל, כשהקבוצה מבלה בעיקר במרכז טבלת הליגה. ב-1995 מונה יופ היינקס לאימון הקבוצה, והוא העניק לפינייה מעמד משמעותי יותר בקבוצה. בעונת 1995/1996 תרם פינייה 7 שערי ליגה. בהתקפה שיתף פעולה עם חואן אנטוניו פיצי, שזכה בתואר מלך השערים של הליגה עם 31 שערים, והשניים היו חלק משמעותי בהגעתה של טנריפה למקום החמישי בסיום העונה, שווה להישג השיא בהיסטוריית המועדון שנקבע שלוש שנים לפני כן.
בזכות ההגעה למקום החמישי, השתתפה טנריפה בגביע אופ"א בעונת 1996/1997. בסיבוב הראשון נגד מכבי תל אביב הישראלית הבקיע שער וסייע לקבוצתו להעפיל לסיבוב השני. בגומלין רבע הגמר, אחרי שטנריפה הפסידה 1–0 לברונדבי הדנית במשחק הראשון, כבש פינייה שער בגומלין שקבע 1–0 וכך המשיך המשחק להארכה, בה כבשה טנריפה שער נוסף והעפילה לחצי הגמר. בחצי הגמר הודחה על ידי שאלקה 04 הגרמנית בתוצאה המצטברת 2–1. גם בעונה זו תרם פינייה 7 שערי ליגה, אך הפעם סיימה קבוצתו במקום התשיעי.
בקיץ 1997 עזב היינקס את המועדון, ומנקודה זו הידרדר מצבה של טנריפה בכלל ומעמדו של פינייה בקבוצה בפרט. בחוד הקבוצה הרבו לשחק שחקני ההתקפה מהו קודרו ורוי מקאיי, כשפינייה משמש בעיקר שחקן מחליף להם. בעונת 1997/1998 הבקיע ארבעה שערי ליגה ב-23 הופעות, רובן כשחקן מחליף, וטנריפה סיימה במקום ה-16, רק נקודה מעל המקום ה-17 שמוביל לפלייאוף על המקום בליגה. בעונה הבאה הוסיף להידרדר מצב הקבוצה והיא ירדה לליגה השנייה מהמקום ה-19. במהלך העונה כבש פינייה שער בודד, במשחק ב-10 באפריל 1999 בו הפסידה טנריפה 3–2 לקבוצת נעוריו של פינייה, ברצלונה, משחק בו גם הורחק בכרטיס אדום בהמשך. למרות ירידתה לליגה השנייה, נשאר פינייה בקבוצה בעונת 1999/2000, במהלכה היה שחקן הרכב קבוע והבקיע חמישה שערים.
קריירה > סלמנקה וז'ימנסטיק טרגונה

בעונת 2000/2001 בילה פינייה בסלמנקה, קבוצה נוספת מהליגה השנייה בספרד, והוא הבקיע במדיה ארבעה שערי ליגה. בסיום העונה הצטרף לז'ימנסטיק טרגונה, קבוצה מקטלוניה שהעפילה זה עתה לליגה השנייה מהליגה השלישית. בעונתו הראשונה בקבוצה הבקיע שבעה שערי ליגה, שלא מנעו מקבוצתו את הירידה לליגה השלישית. לקראת סיום העונה נפצע באופן חמור בברכו, פציעה שבגללה עבר ניתוח ומשך ההחלמה ממנה היה חצי שנה. בשל כך שוחרר פינייה מז'ימנסטיק. אולם, לאחר שהחלים מהפציעה, חתם מחדש בקבוצה בחלון ההעברות של ינואר 2003. עד סוף עונת 2002/2003 לא הצליח לכבוש אף שער, אך בעונה הבאה, תחת שרביטו של ג'ורדי ויניאלס, עזר פינייה לז'ימנסטיק לעלות בחזרה לליגה השנייה בכך שכבש תשעה שערי ליגה.
בעונת 2004/2005 כבש פינייה שבעה שערי ליגה ב-36 הופעות, רובן כשחקן הרכב, עת סיימה ז'ימנסטיק במקום השביעי. בישורת האחרונה של עונת 2005/2006 הבקיע פינייה חמישה שערים, כולל שער ניצחון על אלמריה ב-14 במאי 2006 וכן צמד בניצחון 2–0 על קאסטיון שבוע לאחר מכן, וכך היה פינייה משמעותי בהגעתה של ז'ימנסטיק למקום השני בסיום העונה, ממנו העפילה הקבוצה חזרה ללה ליגה לראשונה מזה כמעט 60 שנים. פינייה היה קפטן הקבוצה במהלך תקופתה בליגה הראשונה. ב-28 הופעות במהלך עונת 2006/2007, 20 מתוכן כשחקן הרכב, הבקיע פינייה שני שערים. הראשון ב-28 בינואר 2007, בניצחון הביתי 4–0 על אספניול, והשני ב-4 במרץ בניצחון 2–0 על אתלטיק בילבאו בחוץ. את העונה סיימה ז'ימנסטיק במקום האחרון והיא שבה לליגה השנייה.
ב-11 בספטמבר 2007, בגמר קופה קטלוניה הידידותי נגד ברצלונה, הבקיע פינייה שער ועזר לקבוצתו לזכות בתואר לראשונה בתולדותיה עם ניצחון 2–1. בעונת 2007/2008 שותף פינייה ב-28 משחקי ליגה, רק ארבעה מתוכם כשחקן הרכב, והבקיע פעמיים. ז'ימנסטיק סיימה את העונה במקום ה-14 ונשארה בליגה השנייה. בסיום העונה פרש פינייה ממשחק, כשלזכותו מעל ל-200 הופעות במדי הקבוצה. זמן קצר לאחר מכן מונה למנהל מקצועי במועדון, תפקיד בו נשאר עד פברואר 2010.
קריירה > נבחרת לאומית

בתקופתו בברצלונה ייצג פינייה את ספרד במדי נבחרותיה הצעירות. עם נבחרת ספרד עד גיל 19 השתתף במספר משחקי ידידות. ב-1989 השתתף עם הנבחרת הצעירה בגביע העולם בכדורגל עד גיל 20. ב-22 בפברואר, במשחק שלב הבתים נגד נורווגיה, הבקיע פינייה צמד, אך ספרד הפסידה בתוצאה 4–2. ספרד הודחה מהטורניר לאחר שסיימה במקום האחרון בביתה. בהמשך, שיחק במדי נבחרת ספרד הצעירה במוקדמות אליפות אירופה לנוער 1992. פינייה כבש שער אחד בשלב המוקדמות, בניצחון 2–0 על איסלנד, אך נבחרתו לא הצליחה להעפיל לטורניר הגמר מכיוון שסיימה במקום השלישי בביתה.
פינייה נכלל בסגל הנבחרת האולימפית שייצגה את ספרד באולימפיאדת ברצלונה ב-1992. פינייה נכנס כמחליף בשני משחקים, במשחק השלישי בשלב הבתים ובחצי הגמר. במשחק הגמר ניצחה ספרד את פולין וכך זכו הנבחרת ושחקניה במדליית זהב.
למרות דרכו בנבחרות הצעירות של ספרד, פינייה לא זומן לסגל נבחרת ספרד הבוגרת. כקטלאני, שיחק פינייה מספר פעמים במשחקי ידידות של נבחרת קטלוניה הלא רשמית.
תארים

אליפות ספרד: 1990/1991
הסופר קאפ הספרדי: 1991
קופה קטלוניה: 2007
אולימפיאדת ברצלונה (1992) - מדליית זהב
הערות שוליים

↑  Pinilla: "En Tenerife viví cosas grandes, pero el Nástic me ha marcado más",‏ מארקה, 4.6.2008
| נבחרת ספרד – אולימפיאדת ברצלונה 1992 (מדליית זהב) |
| --- | --- | --- |
|  1 קניסארס •  2 פרר •  3 לאסה •  4 סולוסבאל •  5 לופס •  6 וייבונה •  7 אמביסקה •  8 לואיס אנריקה •  9 גוארדיולה •  10 אבלרדו •   11 מנחארין •  12 פאקי • 13 טוני •  14 וידאל • 15 סולר • 16 מיגל • 17 ברגס • 18 פינייה • 19 קיקו • 20 אלפונסו • מאמן: מיירה |  1 קניסארס •  2 פרר •  3 לאסה •  4 סולוסבאל •  5 לופס •  6 וייבונה •  7 אמביסקה •  8 לואיס אנריקה •  9 גוארדיולה •  10 אבלרדו •   11 מנחארין •  12 פאקי • 13 טוני •  14 וידאל • 15 סולר • 16 מיגל • 17 ברגס • 18 פינייה • 19 קיקו • 20 אלפונסו • מאמן: מיירה | ספרד |
אלכסנדרה אלבקיאן

| --- | --- |

 לידה:  6 בנובמבר 1988 (בת 35) אלמטי, הרפובליקה הסובייטית הסוציאליסטית הקזחית, ברית המועצות 
 שם לידה:  Александра Асановна Элбакян 
 ענף מדעי:  הנדסה עצבית 
 מקום לימודים:  האוניברסיטה הקזחית הלאומית הטכנית סטבאייב (2009)  אוניברסיטת המחקר הלאומית - בית הספר גבוה לכלכלה (2014)  אוניברסיטת סנקט פטרבורג (2019)  Institute of Philosophy (2024)  המכון הטכנולוגי של ג'ורג'יה  אוניברסיטת פרייבורג 
 פרסים והוקרה:  Nature's 10 (2016)  פרס חלוץ קרן החזית האלקטרונית (2023) 
 engineuring.wordpress.com
 
אָלֶכֶּסַנְדְרָה אֶלְבַּקְיָאן (ברוסית: Алекса́ндра Аса́новна Элбакя́н‏; נולדה ב-6 בנובמבר 1988) היא מתכנתת פעילת רשת רדיקלית, פיראטית תוכן, והיוזמת והמוציאה לפועל של האתר Sci-Hub. נכון לשנת 2017 היא חיה במסתור. כתב העת Nature כלל אותה ברשימת עשרת האנשים החשובים במדע לשנת 2016, ואתר Ars Technica (אנ') השווה אותה לארון שוורץ. ב-2016, במאמר דעה בניו יורק טיימס השווה אותה לאדוארד סנודן. ב-2017 אנטומולוגים רוסים ומקסיקנים גילו זן חדש של צרעות טורפות והם בחרו לכנותו Idiogramma elbakyanae על שמה של אלכסנדרה אלבקיאן, כעקיצה על תרומתה להפיכת הידע המדעי זמין עבור כל החוקרים.
ביוגרפיה

אלכסנדרה אלבקיאן נולדה באלמטי, קזחסטן ב-6 בנובמבר 1988. היא ממוצא ארמני, סלאבי ואסייתי. אלבקיאן למדה באוניברסיטה באסטנה, שם פיתחה את כישוריה כהאקרית. ב-2009 סיימה את תואר ראשון במדעי המחשב באוניברסיטה הקזחית הלאומית הטכנית סטבאייב (אנ'), בהתמחות בתחום אבטחת מידע. במשך שנה עבדה באבטחת מחשבים במוסקבה, וב-2010 עברה לפרייבורג בגרמניה לעבוד בפרויקט ממשק מוח-מחשב, והחלה להתעניין בטרנס הומניזם. היא עשתה התמחות קצרה במכון הטכנולוגי של ג'ורג'יה בארצות הברית, שם למדה מדעי המוח ותודעה.